सुशासन दिवस पर ली शपथ
उज्जैन | 26 दिसंबर को सुशासन दिवस मनाया गया। इस अवसर पर बृहस्पति भवन में प्रदेश के लोकसेवा प्रबंधन, परिवहन, विज्ञान एवं प्रौद्योगिकी और जनशिक्षा निवारण मंत्री भूपेंद्रसिंह ने सुशासन की शपथ दिलाई। इस अवसर पर विधायक अनिल फिरोजिया, कलेक्टर कवींद्र कियावत, एसपी एमएस वर्मा, जिला पंचायत सीईओ रुचिका चौहान सहित जनप्रतिनिधि, अधिकारी व कर्मचारी उपस्थित थे। एसपी एमएस वर्मा ने कार्यालयीन स्टॉफ एवं पुलिसकर्मियों को नागरिकों के जीवन स्तर में सुधार लाने के लक्ष्य को पाने के लिए प्रयास करने की शपथ दिलाई। इधर नगर निगम कार्यालय छत्रपति शिवाजी भवन में महापौर मीना जोनवाल व निगम अध्यक्ष सोनू गेहलोत ने निगम के कर्मचारियों व अधिकारियों को शपथ दिलाई। एमआईसी सदस्य सत्यनारायण चौहान, राधेश्याम वर्मा, नीलूरानी खत्री, पार्षद संतोष व्यास, विनीता शर्मा, बुद्धिप्रकाश सोनी आदि मौजूद थे।
hin_Deva hin_Deva